google/wiki40b huggingface dataset:
Abbor

Beskrivelse

Abborens størrelse varierer betydelig fra vann til vann og individ til individ. I noen vann er det såkalte tusenbrødrebestander, der kun få individer blir større enn 20–25 cm. Andre steder er det vanlig med fisk på opptil 45 cm (vekt fra 900–1400 gram). En kilosabbor er en stor fisk i Norge, men langt fra uvanlig. Abbor over to kilo eller 50 cm er imidlertid sjelden, og noe mange sportsfiskere drømmer om. Norsk sportsfiskerekord er 3,17 kg, fra Mjøsa 28. mai 1965. Den største abboren som er fanget på stang veide 4 kg. Den ble fanget i elven Olt i Romania på 1980-tallet. En tilsvarende abbor skal også ha blit tatt på stang i Laachersjøen i Tyskland, men denne fangsten har mer tvilsomme referanser. I 1943 ble det i Edersee i Tyskland fanget en abbor 7 kg, men ikke på stang.
Det er hunnen som blir størst, hannen blir bare sjelden tyngre enn 300 gram. Abborens ryggfinne er ensfarget unntatt de to–tre svarte segmentene helt bakerst. Abboren har ikke tenner; den suger inn byttet gjennom munnen som kan svelge store byttefisk i forhold til abborens størrelse.

Atferd

Abboren spiser kun animalsk føde, og dietten endres etter hvert som abboren vokser. Det første året, eller fram til den er ca. 5 cm lang, spiser den mest dyreplankton. Deretter begynner den å spise ulike bunndyr, og fra den er ca 15 cm går den over til å spise småfisk, artsfrender inkludert.
Abboren liker seg best der det er vannplanter, eller sunkne trær hvor den kan finne gjemmesteder. Småabbor går helst i stim når de jakter på mat, mens større fisk oftere er solitære eller den lever sammen med tilsvarende eksemplarer i småstimer. Arten er mest aktiv om dagen.
Abboren blir kjønnsmoden i 2–4-årsalderen. Da er den gjerne 10–15 cm lang. Hannene blir normalt kjønnsmodne 1–2 år tidligere enn hunnene. Abboren gyter om våren, etter at isen har gått. Den gyter helst på relativt grunt vann. Eggene er kapslet inn i et gelélignende stoff, slik at de henger sammen i en lang remse som henger seg fast i siv og andre planter. Normalt klekkes eggene ca. 1–2 uker etter gyting, men hvis det er varmt i vannet, det vil si 10–15 °C, klekkes de etter omtrent 1 uke.

Utbredelse

Abboren er utbredt over hele Europa nord for Alpene, og i Russland helt øst til elvene Lena og Kolyma i Sibir. I Norge har den to utbredelsesområder, ett i Troms og Finnmark og ett på østlandet. Utbredelsesområdet på Østlandet strekker seg fra Lindesnes til Sør-Trøndelag. Den finnes også i enkelte vann i Nordland. I 2004 ble den funnet i innsjøen Rengen i Sørlivassdraget i den nordtrønderske kommunen Lierne, men prøvefiske samme sted i 2005 ga ingen fangst.
Abbor finnes også i flere vann på Vestlandet etter ulovlig utsetting. I bergensområdet finnes den i Nesttunvatnet, Grimevatnet, Myravatnet, Tveitevannet og Solheimsvannet. Tveitevannet og Solheimsvannet er del av Fjøsangervassdraget og har forbindelse til Kristianborgvannet. Selv om abbor ennå (2014) ikke har blitt påvist der er det sannsynlig at fisken også finnes der. Ulovlig utsetting av abbor har ført til store ødeleggelser av det øvrige fiskelivet.
Labrang

Labrangklosteret (tibetansk: བླ་བྲང་བཀྲ་ཤིས་འཁྱིལ་; Wylie: bla-brang bkra-shis-'khyil) er et kloster tilhørrnde gelugskolen innen tibetansk buddhisme og ligger i Xiahe fylke i Gansu-provinsen i Folkerepublikken Kina.
Xiahe tilhører det autonome tibetanske prefektur Gannan, som er i den kulturgeografiske regionen Amdo.
Klosteret ble grunnlagt i 1709 av Ngawang Tsondru, som senere ble erkjent som den første Jamyang Shêpa og var de tredje høyst rangerte lamaer i gelug etter Dalai Lama og Panchen Lama. Klosteret er et av de syv store klostere i gelug-skolen og det viktigste klosteret utenfor det sentrale Tibet.
Eustrotiinae

Utseende

Eustrotiinae er små nattfly (vingespenn for de nordiske artene 15 – 26 mm), forholdsvis slanke med mer eller mindre grå vinger.

Levevis

De fleste artene har larver som lever på gress eller starr, men noen lever også på planter i kurvplantefamilien.
Coarvihytta

Coarvihytta er en ubetjent DNT-hytte drevet av Sulitjelma og Omegn Turistforening. Hytten ligger på nordsiden av Balvatnet/Bálljávrre, og har 4 køyeplasser. Dette var Sulitjelma og Omegn Turistforenings første hytte. Hytten består av en gammel og en nyere del. Den gamle delen var opprinnelig et sauefjøs i tømmer som ble flyttet fra Saltdalen i 1936. Det er den gamle delen som primært brukes av turgåere.
György Garics

Landslaget

6. oktober 2006 fikk han sin første landskamp for Østerrike mot Liechtenstein. Han scoret også sitt første landslagsmål i kampen.
Han ble tatt ut i Østerrikes EM-tropp til EM i Frankrike 2016.
Apache Camel

Apache Camel er en regelbasert ruting- og datatransformasjons-maskin som sørger for en Java-objekt-basert implementasjon av Enterprise Integration Patterns ved å bruke en API eller et deklarerende Java domenespesifikt språk til å konfigurere reglene. Det domenespesifikke språket støtter datatype-trygge ruting-regler i et integrert utviklingsmiljø ved å bruke regulær Java-kode uten svære mengder med XML-filer.
Siste versjon er 2.15.2 fra 2. mai 2015.
Negativt flertall

Negativt flertall er en betegnelse som beskriver flere ulike fenomener.

Mistillitsforslag

Negativt flertall er en særnorsk betegnelse om en situasjon som oppstår i Stortinget dersom to eller flere mistillitsforslag mot regjeringen faller, mens de representantene som stemmer for de ulike forslagene til sammen har flertall.
Eks parti X fremmer et generelt mistillitsforslag mot regjeringen. Parti Z og Y kan eller vil ikke støtte dette, men fremmer et mistillitsforslag basert på regjeringens landbrukspolitikk. Parti X kan ikke slutte seg til dette, fordi det i landbrukspolitikken er tilfreds med regjeringens politikk. Partiene X, Z og Y har til sammen flertall i Stortinget.
Regjeringen har i en slik situasjon vunnet begge tillitsvotumene, men det er samtidig likevel blitt klart at et flertall i nasjonalforsamlingen har stemt for mistillit mot regjeringen.
Regjeringen kan i en slik situasjon selv velge om den vil gå av på bakgrunn av summen av voteringene, eller om den vil fortsette med basis i å ha vunnet begge voteringene.

Regjeringsdannelser

Negativt flertall er en form for regjeringsutnevnelse der regjeringen ikke trenger et uttrykt tillitsvotum i forsamlingen den står ansvarlig overfor. I Norge er det eksempelvis kongen som ber det han oppfatter som lederen for den mest styringsdyktige koalisjonen danne en regjering. Dette systemet gjør seg også gjeldende i byparlamentarismen i Oslo, i motsetning til i Bergen, der byrådet er avhengig av et positivt flertall, dvs. et flertall som uttrykker støtte til dannelsen av byrådet. Ordningen med negativt flertall gjør det mulig å felle en regjering på tiltredelseserklæringen, slik tilfellet var med Christopher Hornsruds regjering i 1928 og John Lyngs regjering i 1963.

Kvalifisert flertall

Innen aksjeselskaper og de fleste organisasjoner, betegner negativt flertall det samme som et blokkerende mindretall. I de fleste organisasjoner, kreves det et kvalifisert flertall for å gjøre visse vedtak, som for eksempel vedtektsendringer. I aksjeloven kreves det tilsvarende 2/3 flertall for enkelte vedtak, og en eier som har mellom 1/3 og 1/2 av stemmene kan i slike tilfeller utgjøre et negativt flertall . Det samme prinsippet gjør seg gjeldende ved grunnlovsendringer i det norske Stortinget, der et kvalifisert flertall av representantene må støtte et endringsforslag om dette skal bli lov. En annen variant av negativt flertall, gjør seg gjedende i folkeavstemninger i Sveits, der det kreves flertall i folket og flertall i et flertall av kantonene for at resultatet av en folkeavstemning skal kunne føre til lovendringer. I Sveits vil det dermed bli et negativt flertall dersom det er et flertall i folket, men at dette bare er i et mindretall av kantonene.
Stereoskop

Stereoskop er et apparat for å gi tredimensjonalitet og dybdesyn når man betrakter en type tilrettelagte bilder eller fotografier, ofte kalt stereofotografier eller stereokort. Teknikken kalles stereoskopi og omfatter forskjellige teknikker, også tredimensjonal film.
Begrepet er dannet av de greske ordene stereos («romlig») og skopein («se seg omkring»). Adjektivet stereoskopisk betyr «med romvirkning» eller «tredimensjonal» og brukes særlig om opplevelsen av dybdesyn med to øyne som ser i samme retning.
Kolloidosmotisk trykk

Kolloidosmotisk trykk er det osmotiske trykket som skyldes «partiklene» i et kolloid, f.eks. trykket som utøves av blodproteinene, først og fremst albumin, og som er en forutsetning for at vann holdes inne i kapillærene.
Blodprotein slipper ikke gjennom kapillærenes endothelium, Kolloidosmotisk trykk søker å trekke vann inn i blodkaret. Det kolloidosmotisk trykk kan forstås som en likevekt; siden blodproteinene reduserer permeabiliteten internt, så slippes mindre plasma væske gjennom blodkaret.
Oslo-konvensjonen

Oslo-konvensjonen var en handelsavtale undertegnet i 1930. Her gikk De skandinaviske landene og Benelux-landene sammen om å avtale at man ikke kunne øke tollsatsene mellom landene uten å ha diskutert saken med de andre først. I 1933 sluttet også Finland seg til avtalen. Bakgrunnen for avtalen var de økonomiske vanskelighetene som oppstod i kjølvannet av børskrakket i 1929 og den store depresjonen. Konvensjonen var en solidaritetserklæring mellom landene som sluttet seg til, og like mye et forsøk på fredsbevaring som en handelsavtale. Tanken var at frihandel kunne bidra til å skape fred.
ZipGenius

ZipGenius er en freeware programvarepakker for Microsoft Windows som ble utviklet av de italienske programmereren Matteo Riso fra M.Dev Software. ZipGenius er i stand til arkivere i komprimerte programvarepakker som ZIP og nesten to dusin ulike filformater, inkludert de mest vanlige og passordbeskyttede arkiver, og kan arbeide direkte med diskenheter som CD-R/RW. Hensikten med programmet er pakke store og mange filer til en håndterbar fil av minst mulig størrelse. ZipGenius kommer i to utgaver, standard og suite. Sistnevnte inkluderer en del valgfrie moduler mens standardutgaven består utelukkende av selve ZipGenius-programmet. Ved at ZipGenius er freeware det fritt til å installere og bruke programmet.
ZipGenius ble først utgitt som «Mr. Zip 98» til en begrenset gruppe brukere, og ble omdøpt til ZipGenius i mars 1998. I april 1999 ble den første offentlige utgaven utgitt. Per 2011 er den siste utgaven eller versjonen 6.3.2.3000, hovedsakelig bugfikser og utbedringer av programkoden.
ZipGenius 6 er i stand til å åpne en rekke arkivformater som er særegen for Linux, som RPM, TAR, TAR.GZ, TGZ, GZ og 7Z.
ZipGenius er fullt integrert med Windows Explorer i funksjonen «shell». Den vil si at man kan pakke inn eller pakke ut arkivfiler i Windows Explorer uten at programmet i seg selv først må startes.
Teknisk forlag

Teknisk forlag var et norsk forlag.
Mombasius

Utseende

Middelsstore, slanke, mørke trebukker. Pronotum har gjerne grønnlig, metallisk glans, dekkvingene purpurfarget. Antennene er lengre enn kroppen hos hannen, hos hunnen er de omtrent så lange som kroppen med de ytterste leddene utvidete. Pronotum har rundede sider, dekkvingene er nesten parallellsidige. Beina er nokså lange, lårene på bakbeina sterkt klubbeformede.

Utbredelse

Slekten er utbredt i det østlige og sørlige Afrika.
Jihadisme

Jihadisme brukes om ekstreme retninger innen islamisme (politisk islam) som går inn for jihad i betydningen «hellig krig», og som ønsker en totalitær stat basert på en streng og bokstavelig tolkning av islam. Jihadisme forbindes ofte med vold og terror. Historisk har jihadisme vært tilknyttet sunni-retningen innen islam, og særlig den salafistiske varianten. Den sterkeste jihadisme-grupperingen pr. desember 2014 er antagelig Den islamske staten (IS eller ISIS). Den er ikke anerkjent som stat, men kontrollerer betydelige deler av Syria og Irak og hadde (pr. september 2014) 20 000-31 500 krigere i disse landene ifølge CIA. IS ønsker å gjenopprette kalifatet i form av et islamistisk imperium som skal herske over alle land som er eller har vært islamske. Andre jihadisme-terrorgrupper er bl.a. Boko Haram i Nigeria og Al-Shabaab i flere afrikanske land.
De siste tiår har jihadisme også dukket opp innen sjia-islam, inspirert av islamismen til ayatollah Khomeiny og hans etterfølgere i Iran, og borgerkrigen i Syria.
Jihadisme tilsvarer iallfall delvis det som også kalles islamofascisme eller «radikal islamisme».
Michiko av Japan

Bakgrunn

Michiko er datter av Hidesaburo Shōda, som var en av sønnene til grunnleggeren av Nissin Flour Milling Co. og senere ble konsernsjef av samme selskap. Hun fikk universitetsutdannelse ved det private kvinneuniversitetet Seishin Joshi Daigaku i Tokyo, der hun studerte språk og litteratur. Hun har også studert ved Harvard University i USA og University of Oxford i Storbritannia.

Keiserinne emerita

Etter keiser Akihitos abdikasjon den 30. april 2019 fikk hun tittelen jōkōgō («keiserinne emerita»).

Utmerkelser

Michiko er innehaver av storkors av St. Olavs Orden og er ridder av Elefantordenen.
Jan-Olav Løyning

Meritter

8 NM Gull Elite. 
30 + A Landskamper
NM i mangekamp 1915

NM i mangekamp 1915 var en del av NM i friidrett 1915.
Det ble konkurrert i femkamp og tikamp for menn. 
Mesterskapet i femkamp ble arrangert på Bislett 15. august.
Mesterskapet i tikamp ble arrangert i Bergen 21.-22. august.
Solway Firth

Solway Firth er en fjordarm som danner en grense mellom England og Skottland mellom Cumbria og Dumfries og Galloway. Fjorden strekker seg fra St Bees Head, akkurat sør for Whitehaven i Cumbria, til Mull of Galloway, på den vestlige enden av Dumfries og Galloway. Fjorden strekker seg ut i Irskesjøen.
Kystlinjen er karakterisert av lavlandsområde med små høydedrag og mindre fjell. Det er hovedsakelig et landlig område hvor befolkningen er sysselsatt med fiske og jordbruk. Turisme har i den senere tid bidratt til den lokale økonomien. Området har også vært åsted for innspilling av filmer som The Wicker Man med Edward Woodward i hovedrollen som ble innspilt rundt Kirkcudbright (uttales Kur-coo-bree).
Vannet i seg selv er ikke bemerkelsesverdig, unntatt noen større områder med salt og mudderflater som ofte har farlige steder med kvikksand som flytter på seg. Besøkende bør derfor ikke bevege seg rundt på slike steder uten lokal kjentfolk med seg. I tillegg har Forsvarsdepartementet i 1999 gitt tillatelse til å skyte mer enn 6 350 granater med uran i fjorden. Tilstøtende områder i Irskesjøen er en annen kilde til radioaktiv forurensning.
Langs Solway er det en strekning med over 750 km² med steder av spesiell vitenskapelig interesse, såkalt Sites of Special Scientific Interest (SSSIs), foruten nasjonalt naturvernsområde ved Caerlaverock.
Hercules in New York

Handling

I gresk mytologi er Hercules halvt gud og halvt menneske. Og nå er han lei av å være på Olympus-fjellet. Hercules ønsker å dra ut og oppleve verden, men hans far, guden Zevs, liker ikke idéen. Under en krangel kaster hans far et lyn i hans retning som forårsaker at han på mystisk vis havner i storbyen New York. Her må han tilpasse seg en ny virkelighet, men klarer raskt å havne i en masse trøbbel. Hercules oppdager raskt at han får bruk for sine kjempekrefter.
Emilio De Bono

Bakgrunn

Emilio de Bono var sønn av Giovanni de Bono, en offiser som nedstammet fra grevene av Barlassina, og hans hustru Emilia Bazzi. Han hadde søsteren Maria. 
Han vokste opp som ateist, i en form som var på sitt eget vis religiøs. Hans overbevisning var at «[ateismen] er opplyst og rasjonell, basert på vitenskapelige prinsipper. Jeg er av det militære, som jeg beundrer fordi det er ateistisk».

Militær

De Bono fikk militær utdannelse ved Militærakademiet i Modena og ble offiser i Bersaglieristyrkene i 1884.
Han deltok i den italiensk-tyrkiske krig og i første verdenskrig der han særlig utmerket seg i slaget ved Vittorio Veneto.

Fascist

Han sluttet seg etter krigsslutt til fascismen og deltok i marsjen mot Roma i 1922, som gav fascistenes leder Benito Mussolini makten. De Bono ble senator i 1923, var guvernør i Tripolitania 1925–1928 og 1929–1935 koloniminister. 
Den 3. april 1935 ble han utnevnt til øverstkommanderende for de italienske væpnede styrker i Afrika, men ble kalt hjem i november av Pietro Badoglio. I samband med det ble De Bono elevert til feltmarskalk.
De Bono ble deretter, ved siden av Mussolini selv, Cesare De Vecchi og Italo Balbo, en av de ledende i fascistpartiet PNF. Han tilhørte den konservative nasjonalistiske falanks innen partiet som motsatte seg den tilnærmelse til det nazistiske Tyskland som Mussolini førte etter at Abessiniakrisen i 1934 hadde forsuret båndene til de demokratiske statene.
Ved den allierte invasjon av Italia i 1943 slutten han seg til kuppmakerne innen partiet og stemte i Det store fascistiske råd for avsettelsen av Benito Mussolini og hans fengsling. Etter at Mussolini var blitt befridd ved tysk hjelp, ble De Bono arrestert, stilt for retten i Veronaprosessen og dømt til døden av den nye tyskvennlige marionettregjering. Han ble henrettet ved skyting  sammen med Galeazzo Ciano, Luciano Gottardi, Giovanni Marinelli og Giuseppe Pareschi.
Brunskrubb

Kjennetegn

Det er en rørsopp, og har dermed et tykt svampaktig rørlag på undersiden av hatten. Selve hatten er gjerne 5 - 15 cm bred og konveks. I fuktig vær kan brunskrubben være svakt klebrig. Fargen varierer fra brun til gråbrun, men gamle sopper kan være delvis blågrønne. Rørlaget, altså det svampaktige laget under hatten, er først skittenhvitt, men går over til brungrått eller får brune flekker. 
Stilken er 8-15 centimeter høy og 1-3 cm. tykk. Den er som oftest tynn og svakt konisk slik at den er tykkere i bunn. Stilken har ingen krager eller slirer, men er skjellet med brunsvarte skjell. Kjøttet til fruktlegemet er hvitt, og skifter ikke farge ved overskjæring, i motsetning til svartskrubb og svart ospeskrubb, som begge har rødlig eller grønnlig kjøtt. Brunskrubben har ingen markant lukt.
Finanshuset Acta

Historie

Selskapet ble stiftet 11. februar 1998 som Sundal Collier Forvaltning AS, men endret 11. november 2000 navn til Acta Asset Management ASA. 26. september 2009 endret selskapet organisasjonsform fra allmennaksjeselskap til aksjeselskap.
Acta Kapitalforvaltning sammen med DnB NOR mottok kritikk rundt sin markedsføring av strukturerte spareprodukter i 2008.
I august 2011 endret selskapet merkenavn til Finanshuset Acta.
Kristine Wilhelmsen

Kristine Wilhelmsen (født 1. mai 1969) er en norsk scenograf. Hun har laget scenografien og dekoren i flere norske kort- og reklamefilmer samt i spillefilmene «De usynlige» (2008), «Yatzy» (2009) og storfilmen «Kongen av Bastøy» (2010).
Jüdischer Friedhof Berlin-Mitte

Jüdischer Friedhof Berlin-Mitte er en jødisk gravlund i Großer Hamburger Straße i bydelen Mitte i Berlin. Det er den nest eldste jødiske gravlund i Berlin, og ble åpnet etter at kurfyrst Fredrik Vilhelm hadde gitt 50 jøder som hadde blitt fordrevet fra Wien opphold i Berlin i 1671. Gravlunden ble kjøpt av Mordechai Model, og lå den gangen rett ved byporten. Frem til 1827 skal 12 000 jøder ha blitt begravet på gravlunden. Den første som ble begravet var Gumpericht Jeschiel Aschkenasi i 1672. Den mest kjente person som er begravet på gravlunden er den store jødiske opplysningsfilosofen Moses Mendelssohn (1729–1786)
Gravlunden hadde opprinnelig ligget i åpent landskap, men ble etterhvert som Berlin vokste omgitt av hus. I 1827 ble gravlunden stengt fordi det ikke var plass til flere graver, og en ny gravlund ble åpnet. Fra 1828 lå den jødiske menighetens aldershjem ved siden av den gamle gravlunden.
Missouri State University

Missouri State University er et delstatseid universitet i Springfield i delstaten Missouri, USA. Det ble opprettet som lærerskole i 1905 under navnet Fourth District Normal School. Fra 1972 til 2005 het det Southwest Missouri State University .
Ved universitetet var det 19 218 studenter og 1 027 vitenskapelig ansatte i 2006, og samme året var skolepengene US$ 5 738 for studenter folkeregistrert i Missouri. Studiene gis opp til doktorgradsnivå.
Det er en toårig sideordnet campus i West Plains, en forskningscampus i Mountain Grove og ulike studieprogrammer i Kina. Fagkretsen er klassisk for liberal arts-skoler med lærerutdanning, humaniora og teknologifag. I tillegg har Missouri State University et særlig ansvar i delstaten for å forske og undervise innen offentlig politikk (Public Affairs).
Triaenonychidae

Utseende

Små til store (kroppslengde 1- nesten 10 mm) vevkjerringer med forholdsvis korte bein og meget kraftige, piggete pedipalper.

Levevis

Noen av artene finnes i morkne stokker i gammel skog.

Utbredelse

Familien er utbredt i Amerika, Sør-Afrika, Australia, New Zealand og Madagaskar.
Ole Bull Museum Lysøen

Historie

Lysøen var i middelalderen en del av jordegodset under Lyse kloster. Først omkring 1670 slo de første nybyggerne seg ned, og fra den tiden stammer anløpskaien og et gårdstun; dette er den eldste kjente faste bosetningen på øya. Gården var leilendingsbruk under Lyseklostergodset til 1870, da Ole Bull ble eier av Lysøen. Han var 62 år da han startet byggevirksomheten der. Huset på Valestrand overlot han til sønnen Alexander fra første ekteskap. Med sin nye kone Sara, 40 år yngre enn ham selv, ville Bull stifte et nytt hjem på Lysøen, der han var kjent fra barnsben av. Villa Lysø ble en videreutvikling av villaen på Valestrand, utvendig som en minnebok fra alle hans reiser. Våren 1873 stod huset ferdig til innflytting, og først da kom Sara med den ett år gamle datteren deres. Ole Bull tilbrakte syv somre på Lysøen; men sviktende økonomi og konflikter med de dominerende, stadig besøkende svigerforeldrene gjorde at han etterhvert overførte eiendommen til datteren Olea. 70 år gammel kom han syk hjem etter en konsertreise i USA. Tre uker senere sovnet han inn i villa Lysø med en kvast røsslyng, yndlingsblomsten sin, mellom hendene, mens Sara satt ved harmoniet og spilte Mozarts rekviem for ham. Enken og datteren Olea Vaughan holdt sommerstedet Lysøen i hevd. Olea lot barneværelset rosemale av Os-bygdens beste malere. Sara døde i 1910; Olea allerede året etter. Hennes datter, den fire år gamle, foreldreløse Sylvea, ble tatt hånd om at amerikanske venner som sørget for at hun hver sommer kom tilbake til Lysøen.
Bull selv utfoldet seg som landskapsarkitekt og anla stier, brygger, dammer, utsiktspunkt, m.m. Over den hele den 700 mål store øya er det opparbeidet skjellsandbelagte gangstier som var synlige når han gikk kveldstur. Rundt villaen ble det plantet trær og blomster fra alle verdenshjørner, men ellers var det den norske naturen som skulle fremheves. På Lysøens høyeste punkt ble det i 1903 bygd et utsiktstårn hvor en har utsikt til blant annet Lysefjorden og utover i Korsfjorden.
Hans datterdatter Sylvea Bull Curtis skjenket i 1974 Lysøen med Ole Bulls villa til Fortidsminneforeningen, Bergen og Hordaland avdeling. Fra 1984 har eiendommen status som museum, og drives i dag som en del av Kunstmuseene i Bergen under navnet Museet Lysøen.
I dag er Ole Bulls villa og de små bygningene rundt den de eneste bygningene på øya, men rundt Lysefjorden finner man mange fritidseiendommer og boliger. Nordvik og Drange er noen av de største tettstedene der mange bruker båt og besøker øya, men for turister går det båt fra fastlandet til villaen. I 1997 ble Lysøen kåret til Årets Friluftsområde i Hordaland. Kåringen ble blant annet begrunnet med at kulturminnene på Lysøen er en integrert del av friluftsområdet, og at området er et typisk nasjonalromantisk kulturmiljø.
Sylveas barn, Olea Smith-Kaland og Shapleigh Smith, tilbrakte også somrene på Lysøen, som danner bakgrunn for barneboken Oliver and the Magic Violin av Peggy Smith, som forteller hvordan Shapleigh Smiths sønn Oliver - Ole Bulls tippoldebarn - er på ferie på Lysøen da han må begi seg ut på leting etter en magisk fiolin.
Aphanesia

Utbredelse

Arten lever i Australia.